
	Psykisk lidelse i Danmark – S. 4

	Bemærkninger

	Psykisk lidelse har overhalet kræft, diabetes og hjertekarsygdom som Danmarks største folkesygdom. De fleste af os vil igennem livet opleve, at enten vi selv eller et nært familiemedlem får en psykisk lidelse; 15 procent af alle børn og unge vil komme i behandling inden de fylder 18 år, og antallet er stigende. 
Der er stor forskel på, hvor meget psykiske lidelser påvirker den enkeltes hverdag og livskvalitet. Nogle oplever en forbigående periode med funktionsnedsættelse, mens andre belastes af en eller flere psykiske lidelser i store dele af livet. Når et menneske har en psykisk lidelse, påvirker det ikke kun den enkelte, men også familie og omgangskreds.
Udredning og behandling af psykiske lidelser udgør en betydelig del af det samlede sundhedsvæsens ydelser. Der er i de seneste år tilført flere ressourcer til området, en nødvendig og længe tiltrængt investering til et område der bærer præg af mange års underprioritering. Der er nok at tage fat på. Kvaliteten i behandlingen af psykiske lidelser varierer på tværs af diagnoseområder, geografi og alder. I Danmark er det stadig sådan, at personer med psykiske lidelser lever væsentligt kortere end andre, og tallene bevæger sig ikke i den rigtige retning. 
Med etablering af Danske Multidisciplinære Psykiatri Grupper (DMPG), er der skabt en organisation med bred repræsentation fra tværfaglige miljøer, patienter, pårørende, regioner, kommuner, privathospitaler, psykolog- og speciallægepraksis, som med stor politisk og faglig opbakning i ryggen vil arbejde målrettet på at løfte kvaliteten i udredning, behandling og opfølgning af mennesker med psykisk lidelse i Danmark.



	Almen praksis bør nævnes eksplicit i afsnittet om organisationens brede repræsentation sammen med psykolog- og speciallægepraksis. Hvis almen praksis anses for omfattet af betegnelsen tværfaglige miljøer, gælder det samme for de øvrige praksisområder, som så ikke skal nævnes selvstændigt. Opremsningen bør være konsekvent og synliggøre almen praksis som en central aktør. 
Forslag: 
Med etablering af Danske Multidisciplinære Psykiatri Grupper (DMPG), er der skabt en organisation med bred repræsentation fra tværfaglige miljøer, patienter, pårørende, regioner, kommuner, privathospitaler, almen praksis, psykolog- og speciallægepraksis, som med stor politisk og faglig opbakning i ryggen vil arbejde målrettet på at løfte kvaliteten i udredning, behandling og opfølgning af mennesker med psykisk lidelse i Danmark.

	Om DMPG - S. 5
	Bemærkninger

	DMPG står for Danske Multidisciplinære Psykiatri Grupper, der er sammenslutningen af diagnose- og behandlingsspecifikke grupper, der arbejder med kvalitetsudvikling på psykiatriområdet. DMPG vil understøtte et integreret sundhedsvæsen, der giver mennesker med psykiske lidelser flere leveår med mindre sygelighed og bedre livskvalitet. Målet er således at sikre øget lighed i sundhed for mennesker med psykiske lidelser i hele Danmark.

DMPG bygger videre på det fundament, der blev lagt med DMGP-projektet (2023-2025) i tæt samarbejde med de faglige miljøer på psykiatriområdet. Med Aftale om en samlet 10-årsplan for Psykiatrien 2020-2030 blev DMPG fra 1. januar 2026 etableret som en permanent national kvalitetsorganisation, og forankret i Sundhedsvæsenets Kvalitetsinstitut (SundK) på samme vis som Danske Multidisciplinære Cancer Grupper (DMCG) og øvrige lægelige specialers kvalitetsgrupper. SundK’s faglige funktioner understøtter realisering af strategiens handlinger, mens det er SundK’s bestyrelse har det driftsmæssige ledelses- og beslutningsansvar for DMPG. 
	
DMPG består af: 

Forretningsudvalget, der sætter den overordnede retning for kvalitetsarbejdet på tværs af diagnoseområder og igangsætter, samler og koordinerer kvalitetsforbedrende initiativer. Forretningsudvalget består af repræsentanter udpeget af Danske Patienter, Børne- og Ungdomspsykiatrisk selskab, Dansk Psykiatrisk Selskab, Dansk Psykolog-forening, Fagligt Selskab for Psykiatriske Sygeplejersker, Dansk Selskab for Almen Medicin, Kommunernes Landsforening, Danske Regioner, SundK’s direktion samt fire medlemmer fra DMPG’s Repræsentantskab. 

Repræsentantskabet, der indstiller forslag til udviklingsinitiativer og indsatsområder for DMPG-arbejdet. Repræsentantskabet består af styregruppernes forpersoner samt 1-2 menige medlemmer fra hver styregruppe.

DMPG-styregrupper, der identificerer væsentlige kvalitetsudfordringer inden for eget diagnose- eller behandlingsområde og iværksætter kvalitetsudviklingstiltag på baggrund heraf. Styregrupperne sammensættes med udgangspunkt i det konkrete områdes behov, med bred geografisk, tværfaglig og tværsektoriel repræsentation af eksperter på området, patient/pårørende-repræsentant og hospitalsledelse, samt evt. repræsentanter fra psykolog- og speciallægepraksis.  
	Det er positivt, at DSAM er repræsenteret i forretningsudvalget. 
I lighed med ovenfor nævner man i sidste afsnit om DMPG styregrupper specifikt psykolog og speciallægepraksis. 
Her bør almen praksis også nævnes eksplicit i beskrivelsen af styregruppernes sammensætning, idet almen praksis varetager en stor del af psykiatrisk behandling. (Alternativt må man som ovenfor nøjes med ordene tværfaglig og tværsektoriel og droppe eksemplerne. Umiddelbart mener vi, at det er bedst både i ovenstående afsnit og i dette afsnit at skrive: 
DMPG-styregrupper, der identificerer væsentlige kvalitetsudfordringer inden for eget diagnose- eller behandlingsområde og iværksætter kvalitetsudviklingstiltag på baggrund heraf. Styregrupperne sammensættes med udgangspunkt i det konkrete områdes behov, med bred geografisk, tværfaglig og tværsektoriel repræsentation af eksperter på området, patient/pårørende-repræsentant og hospitalsledelse, repræsentanter fra almen praksis, samt evt. repræsentanter fra psykolog- og speciallægepraksis.  
DSAM mener, at både praktiserende speciallæger i psykiatri og praktiserende læger bør være repræsenteret i DMPG styregrupper og forretningsudvalg. Det er særligt vigtigt i forbindelse med sundhedsreformens målsætning om at se på opgavefordeling mellem sektorer, da mange opgaver i psykiatrien kan flyttes fra sygehuset til de praktiserende speciallæger i psykiatri.

	DMPG Strategi 2027-2030 – S. 6
	Bemærkninger

	opgaven med at udarbejde DMPG’s første strategi. Med DMPG Strategi 2027-2030 sættes retningen for hvordan DMPG’s vision og DMPG’s opdrag i En samlet 10-årsplan for psykiatrien indfries og omsættes til handling. 
Strategien er udarbejdet med udgangspunkt i tværfaglige- og tværsektorielle input fra DMPG’s Forretningsudvalg, erfaringer fra DMPG-projektets aktiviteter, og i overensstemmelse med SundK organisationens rammer.
Strategiperioden 2027-2030 er valgt, så den følger de sidste fire år i Aftale om en samlet 10-årsplan for psykiatrien. Med et sundhedsvæsen i hastig udvikling og en Sundhedsreform der skal omsættes til praksis, kan der ske strukturelle forandringer i strategiperioden. Derfor gøres status ultimo 2028, og tages stilling til eventuelle tilpasninger i strategien.
DMPG har en central opgave i at løfte den faglige, organisatoriske og patientoplevede kvalitet i psykiatrien. DMPG skal skabe national konsensus om, hvad der kendetegner god og sammenhængende kvalitet i behandlingen af mennesker med psykiske lidelser på tværs af alder og geografi. Visionen om et integreret sundhedsvæsen fordrer et tæt samarbejde mellem primær og sekundær sektor undervejs i patientens forløb. Dette afspejles i strategiens ambition om et tæt tværsektorielt samarbejde, med respekt for mandat og ansvarsområder.  
DMPG’s vision kan kun indfries i samarbejde med patienterne og med et tydeligt fokus på sammenhængen mellem psykiatri og somatik, så behandlingen i højere grad tager udgangspunkt i det enkelte menneskes samlede behov. Samtidig skal DMPG bidrage til at styrke de faglige miljøer, skabe fundament for god forskning og understøtte en psykiatri, der er attraktiv som arbejdsplads og karrierevej.
På den baggrund har DMPG i den første strategiperiode valgt seks overordnede fokusområder, som tilsammen skal sætte retning for DMPG’s arbejde i perioden 2027-2030

· Retningslinjer, evidens og national konsensus
· Kvalitetsudvikling, data og læring
· Patient- og pårørendesamarbejde
· Sammenhængende forløb
· Implementering
· Udvikling af DMPG

Foruden de seks fokusområder er der i strategien et gennemgående fokus på at bidrage til balance mellem ambitioner og ressourcer i den kliniske praksis. Målet er reelle forbedringer for patienter med psykiske lidelser, samtidig med at nye forbedringsinitiativer er realistiske inden for den kliniske kapacitet. 
[bookmark: _bookmark2]Kommunikation og formidling er ligeledes et gennemgående fokus i strategien, som skal synliggøre DMPG’s arbejde og sikre, at initiativer, viden og anbefalinger når ud og skaber kvalitetsudvikling i den kliniske praksis. et

	DSAM vil særligt fremhæve og rose strategiens fokus på balance mellem ambitioner og ressourcer, realisme og klinisk kapacitet. Det er afgørende for, at initiativerne fører til reelle forbedringer for patienterne. 
Ressourcevurderinger bør omfatte alle berørte sektorer og beskrive tidsforbrug, kompetencebehov, dokumentationsarbejde og konsekvenser for andre patientopgaver.

	Fokusområde 1
Retningslinjer, evidens og national konsensus
	Bemærkninger

	DMPG ønsker at skabe national konsensus om, hvad der er god kvalitet i behandlingen af patienter med psykiske lidelser på tværs af alder, geografi og diagnoseområder. DMPG-styregrupperne udarbejder nationale kliniske retningslinjer (DMPG-retningslinjer) for faglig kvalitet i hele patientens behandlingsforløb. DMPG-retningslinjernes anbefalinger baseres på en systematisk gennemgang af eksisterende viden på det givne område, herunder evidens, patientperspektiver, tværfaglighed og regionale praksisforskelle med henblik på at opnå konsensus i fagmiljøer på tværs af landet. Anbefalingernes ressourcemæssige konsekvenser vurderes og synliggøres.

	Anbefalinger, der vedrører almen praksis, bør udvikles i samarbejde med DSAM og vurderes i en almenmedicinsk sammenhæng. Det bør fremgå, hvordan DMPG-retningslinjerne koordineres med eksisterende faglige vejledninger, herunder DSAM’s. Opgaver løses forskelligt i forskellige sektorer, idet patienter i almen praksis må håndteres ud fra et samlet syn på alle patientens bekymringer og sygdomme. 
Vi foreslår, at der står:
DMPG-styregrupperne udarbejder nationale kliniske retningslinjer (DMPG-retningslinjer) for faglig kvalitet i hele patientens behandlingsforløb og differentierer anbefalingerne, så de er anvendelige i den sektor, som patienten behandles i. 

	
	Bemærkninger

	Mål 1        Kontinuerlig udvikling og opdatering af DMPG-retningslinjer 
	

	Handling 1 Hver DMPG-styregruppe udarbejder 2-3 diagnose- eller behandlingsspecifikke DMPG-retningslinjer i strategiperioden 
	Prioriteringen af retningslinjearbejdet bør tage udgangspunkt i væsentlige kvalitetsproblemer og forventet patientudbytte. Et bestemt antal retningslinjer bør ikke i sig selv være et succeskriterium.

	Handling 2 DMPG´s forfatter- og styregrupper anvender den gældende retningslinjeskabelon til udarbejdelse og opdatering af DMPG-retningslinjer
	

	Handling 3 DMPG-styregrupper opdaterer DMPG-retningslinjer hvert 3. år eller hvis ny evidens tilsiger en ændring 
	

	Handling 4 I strategiperioden prioriterer og igangsætter Forretningsudvalget 2-3 DMPG-retningslinjer, der går på tværs af DMPG-styregrupper, på baggrund af indstilling fra Repræsentantskabet 
	

	
	Bemærkninger

	Mål 2	Metode og understøttelse i retningslinjearbejdet 
	

	Handling 1 DMPG’s forfatter- og styregrupper anvender SundK’s metodehåndbog med henblik på at sikre systematik og ensartethed i retningslinjearbejdet, herunder: 
· konsensusanbefalinger og håndtering af områder med manglende evidens og behov for forskning
· sikring af konkrete handlingsanvisende anbefalinger
· ressource- og økonomivurderinger ved nye anbefalinger
	DSAM støtter systematiske metode- og ressourcevurderinger. Evidensbaserede anbefalinger og konsensusanbefalinger bør fremgå tydeligt og holdes adskilt, ligesom usikkerhed og relevans for forskellige patientgrupper og sektorer bør beskrives. Konsensus bør ikke fremstilles som dokumentation for effekt.

	Handling 2 DMPG sikrer at følgende er klart beskrevet:
· SundK’s administrative understøttelse af styre- og forfattergrupper i retningslinjearbejdet
· arbejdsgange vedr. høringsprocesser
	

	Handling 3 DMPG ønsker i samarbejde med afdelings- og hospitalsledelser at finde konstruktive løsninger på klinikernes muligheder for deltagelse i det nødvendige arbejde med kvalitetsudvikling

	
	Bemærkninger

	Mål 3 	Formidling og inddragelse
	

	Handling 1 DMPG-retningslinjer sendes i høring til abonnenter samt til øvrige interessenter 
	

	Handling 2 DMPG publicerer DMPG-retningslinjer på Retningslinjen.dk og DMPG.dk
	

	Handling 3 DMPG informerer om DMPG-retningslinjer via DMPG.dk´s abonnementsordning 
	

	Fokusområde 2
Kvalitetsudvikling, data og læring
	Bemærkninger

	Adgang til, analyse og deling af data og viden er et centralt element i kvalitetsudviklingen i et lærende sundhedsvæsen. DMPG-styregrupper identificerer kvalitetsudfordringer inden for deres område og anvender relevante værktøjer til at belyse emnet og understøtte kvalitetsforbedring. Valide data gør det muligt systematisk at følge behandlingsindsats og -kvalitet på tværs af afdelinger, regioner og nationalt. DMPG arbejder for at indikatorsæt og data er overskuelige, fokuserede og let anvendelige i klinisk praksis, så viden fra databaserne kan bidrage til reel kvalitetsforbedring. 

	DSAM støtter fokus på valide data, der beskriver den reelle behandlings-kvalitet og kan omsættes til forbedringer for patienterne. Data bør belyse kvalitet frem for alene aktivitet og produktion, og indsamlingen skal have et klart formål. 
Det bør fremgå som et gennemgående princip, at dataindsamling ikke tager unødig tid fra patientarbejdet. Ellers risikerer arbejdet med at måle kvalitet at forringe den kvalitet, som målingerne skal understøtte.

	
	Bemærkninger

	Mål 4 	Overskuelige og velfungerende indikatorsæt der bidrager til kvalitet
	

	Handling 1 Repræsentantskab/Forretningsudvalg definerer op til fem kvalitetsindikatorer, der går på tværs af diagnoseområder. De fem tværgående indikatorer monitorerer udvalgte kvalitetskritiske elementer af patientforløbet



	Det er positivt, at antallet af indikatorer begrænses. Indikatorerne bør være klinisk meningsfulde, tage højde for sygdomskompleksitet og patientpræferencer og give plads til fagligt begrundede afvigelser fra anbefalingerne.

	Handling 2 Hver DMPG-styregruppe definerer derudover op til fem fleksible indikatorer inden for eget område, der monitorerer aktuelle kvalitetskritiske dele af patientforløbet, udløst af f.eks. nye anbefalinger eller nye behandlingsformer indenfor området
	

	
	Bemærkninger

	Mål 5	Data afspejler den reelle behandlingskvalitet
	

	Handling 1 DMPG samarbejder med ledelsesfora for at udvikle en god datakultur og høj datakomplethed, med fokus på data som hjørnesten i det lærende sundhedsvæsen
	

	Handling 2 DMPG samarbejder kontinuerligt med Sundhedsdatastyrelsen og lokale kvalitets- og IT-afdelinger for at sikre korrekt og automatisk datafangst
	DSAM støtter ambitionen om korrekt og automatisk datafangst. Der bør samtidig foretages en vurdering af den samlede registreringsbyrde, herunder om datafangsten forudsætter nye manuelle registreringer. Teknisk automatisering er ikke i sig selv en garanti for mindre tidsforbrug i klinikken.

	
	Bemærkninger

	Mål 6 	Data og forbedringsinitiativer
	

	Handling 1 Hver DMPG-styregruppe auditerer resultater for tværgående indikatorer og egne områdespecifikke indikatorer én gang årligt. Auditeringen identificerer forbedringsområder, undersøger årsager og formidler konkrete forslag til kvalitetsudvikling 
	

	Handling 2 Repræsentantskabet drøfter variation på tværs af diagnoseområder vedrørende resultater for de tværgående indikatorer én gang årligt og formidler centrale pointer til Forretningsudvalget og DMPG-styregrupper
	

	Handling 3 DMPG arbejder for at øge anvendeligheden af data og viden til løbende ledelsesinformation og driftsstyring på afsnits- og ambulatorieniveau
	Anvendelse til ledelsesinformation og driftsstyring bør ikke medføre, at produktionsmål bliver et mål for behandlingskvalitet. Data bør først og fremmest understøtte klinisk læring og forbedringer, der har betydning for patienterne.

	Handling 4 DMPG arbejder for at viden fra f.eks. audits præsenteres i en lettilgængelig form der fremmer konkrete handlinger og læring
	

	Handling 5 DMPG formidler viden og resultater fra databaserne via abonnementsordningen
	

	Handling 6 DMPG opretter en underside på DMPG.dk, hvor regionerne kan dele viden om lokale forbedringsinitiativer

	

	Fokusområde 3
Patient- og pårørendesamarbejde
	Bemærkninger

	Sundhedsvæsenet er til for patienterne, og samarbejde med patienter og pårørende er helt centralt i drift og udvikling af sundhedsvæsenet. DMPG arbejder for, at patienters og pårørendes ønsker, perspektiver og erfaringer udgør et hovedelement, når vi ønsker at løfte kvaliteten i hele patientforløbet. Et centralt resultatmål i kvalitetsudvikling er, at patienternes livskvalitet bedres på baggrund af den behandling de får.

	

	
	Bemærkninger

	Mål 7	Samarbejde med patienter og pårørende i DMPG-arbejdet
	

	Handling 1 Patient- og pårørenderepræsentanter i DMPG-styregrupperne deltager aktivt i arbejdet med at identificere kvalitetsudfordringer, vælge emner for kommende retningslinjer og pege på indikatorer 
	

	Handling 2 DMPG´s forfattergrupper samarbejder med patient- og pårørenderepræsentanter, særligt angående patientperspektivet ved hver anbefaling
	

	Handling 3 DMPG undersøger hvordan patienter og pårørende ønsker at samarbejdet i handling 1 og 2 (og øvrigt kvalitetsarbejde) bedst foregår 
	

	
	Bemærkninger

	Mål 8 	Patient Rapporterede Oplysninger (PRO) i patientforløbet 
	

	Handling 1 DMPG arbejder for at PRO indgår som en integreret del af patientforløbet på tværs af alder, geografi og diagnoseområder
	DSAM anbefaler en mere nuanceret og målrettet tilgang til PRO. Et bestemt PRO-skema bør kun anbefales generelt, hvis der er dokumenteret eller sandsynlig klinisk effekt for den relevante patientgruppe. Formål, målgruppe, klinisk anvendelighed og ressourceforbrug bør vurderes før indførelse.
Spørgsmålenes indhold og formulering kan påvirke patientens opmærksomhed, bekymringer og forståelse af egen situation. Skemaet bør understøtte patientens forberedelse og egen dagsorden og give mulighed for at angive, hvad patienten ønsker at drøfte. PRO-skemaer skal understøtte den kliniske samtale og den lægefaglige vurdering, og bør ikke bruges til at kategorisere patienten lang tid fremover.
Udfyldelse af PRO skemaer bør være frivllig. Manglende udfyldelse eller deling må ikke påvirke patientens adgang til behandling eller kvaliteten af kontakten. 

	Handling 2 Alle DMPG-databaser anvender samme PRO-indikatorer 
	Kravet om samme PRO-indikatorer i alle databaser bør nuanceres. Fælles indikatorer kan være relevante, men anvendelighed og validitet skal vurderes for de enkelte aldersgrupper, diagnoseområder og sektorer. Oplysninger indsamlet til en konkret konsultation skal fortolkes i denne kliniske kontekst og kan ikke uden videre anvendes til andre formål.

	Handling 3 DMPG arbejder for at PRO-indikatorerne anvendes til løbende lokal kvalitetsudvikling 

	Patienternes besvarelse af PRO skemaer udviser enorm variation. To patienter med samme psykiske lidelse kan svare vidt forskelligt. De fleste skemaer er således bedst anvendelige til dialog mellem patienten og den sundhedsfaglige person eller sammenligning hos den samme patient over et tidsforløb. 
Sekundær anvendelse til kvalitetsudvikling eller analyse vil derfor være særdeles problematisk og kræve særskilt vurdering af datakvalitet, formål og konsekvenser for klinisk praksis. Patienten bør have mulighed for at afgive informeret samtykke. PRO-anvendelsen bør evalueres løbende og ændres eller ophøre, hvis den forventede nytte ikke opnås.

	Fokusområde 4
Sammenhængende forløb
	Bemærkninger

	DMPG ønsker at bidrage til, at patienter oplever sammenhængende og velkoordinerede forløb. Det gælder i mødet med patienten i sundhedsvæsenet, hvor veltilrettelagt og helhedsorienteret behandling er vigtig - med fokus på både psykiatrisk komorbiditet og somatisk sundhed. Det gælder også i sektorsamarbejdet, hvor behandlingsomfang og specialiseringsniveau koordineres og afstemmes efter patienters behov og sygdomskompleksitet.

	DSAM støtter ambitionen om helhedsorienterede og sammenhængende forløb. Da behandling af psykiske lidelser foregår i både primær og sekundær sektor, bør almen praksis, praktiserende speciallæger og sygehuslæger være repræsenteret i de relevante styre- og forfattergrupper. Dette bør fremgå eksplicit og ikke alene bero på muligheden for at invitere andre specialer eller sektorer.

	
	Bemærkninger

	Mål 9	Sammenhæng for patienter med kompleks psykisk lidelse 
	

	Handling 1 Diagnosespecifikke DMPG-retningslinjer indeholder afsnit der tager højde for, at psykiatrisk komorbiditet er hyppigt forekommende, og understøtter en helhedsorienteret tilgang i patientens psykiatriske behandlingsforløb
	

	Handling 2 DMPG-databasernes indikatorer tager højde for at psykiatrisk komorbiditet er hyppigt forekommende, og understøtter en helhedsorienteret tilgang i patientens psykiatriske behandlingsforløb
	

	
	Bemærkninger

	Mål 10	Sammenhæng for patienter med samtidig psykisk og fysisk lidelse
	

	Handling 1 DMPG-styregrupperne undersøger hvor patienterne oplever væsentlige udfordringer i overgange og samarbejde mellem specialer inden for styregruppens område
	

	Handling 2 DMPG-styregrupperne inviterer faggrupper fra somatiske specialer til at deltage, når der udarbejdes DMPG-retningslinjer og/eller indikatorer som medvirker til sammenhæng i patientens forløb. 
	

	Handling 3 DMPG-retningslinjer indeholder afsnit med anbefalinger til koordinering mellem specialer i patientens forløb 
	

	Handling 4 DMPG tager initiativ til dialog med Danske Multidisciplinære Cancer og Hjerte Grupper om hvordan der kan sikres bedst mulig sammenhæng i patientforløb på tværs af somatik og psykiatri 
	

	Handling 5 DMPG deltager aktivt i SundK’s Tværfagligt Retningslinjeudvalg 
	

	
	Bemærkninger

	Mål 11	Sammenhæng mellem sektorer
	

	Handling 1 DMPG-styregrupperne undersøger hvor patienterne oplever væsentlige udfordringer i overgange og samarbejde mellem sektorer inden for styregruppens område
	

	Handling 2 DMPG-styregrupperne inviterer faggrupper fra andre sektorer til at deltage, når der udarbejdes retningslinjer og/eller indikatorer som medvirker til bedre sammenhæng og tværsektorielt samarbejde i patientens forløb
	

	Handling 3 DMPG-retningslinjer indeholder afsnit med anbefalinger til godt sektorsamarbejde



	

	Fokusområde 5
Implementering
	Bemærkninger

	DMPG arbejder for, at viden og faglige anbefalinger omsættes til klinisk praksis gennem systematisk og målrettet implementering. Det forudsætter tæt samarbejde med klinik, kvalitets- og IT-afdelinger der understøtter lokal anvendelse. Implementeringen skal bygge på tydelig kommunikation om formål og anvendelse, praktiske implementeringsværktøjer samt en målrettet indsats, der omsætter retningslinjer og viden til høj og ensartet kvalitet i patientforløbet.

	

	
	Bemærkninger

	Mål 12	Tydelige strukturer for lokal forankring, implementering og feedback 
	

	Handling 1 DMPG indleder dialog med regionerne og andre dele af sundhedsvæsenet om at etablere en struktur, der kan styrke samarbejdet mellem DMPG-styregrupperne og lokale fag-, kvalitets- og IT-specialister, herunder dialog om f.eks. høringer, implementering af nye DMPG-retningslinjer, audits, forundersøgelser af indikatorer og mulighederne for automatisk datafangst
	

	Handling 2 DMPG vil indgå i dialog med primær sektor om undersøgelse af muligheder for en model for forankring i speciallæge- og psykologpraksis og kommuner  
	Almen praksis mangler i opremsningen og bør nævnes eksplicit. Forankring og implementering i almen praksis bør tilrettelægges i samarbejde med DSAM og relevante aktører i almen praksis med respekt for eksisterende strukturer for vejledninger, efteruddannelse og kvalitetsudvikling.

	
	Bemærkninger

	Mål 13	Formidling af DMPG-retningslinjer og viden om kvalitet og kvalitetsindikatorer
	

	Handling 1 DMPG opbygger en solid kommunikationsstruktur til formidling af nye DMPG-retningslinjer, viden og kvalitetsforbedringstiltag 
	

	Handling 2 DMPG-styregrupperne sikrer at anbefalinger i DMPG-retningslinjer er konkrete, letforståelige og meningsfulde i det kliniske arbejde
	

	Handling 3 DMPG-styregrupperne sikrer at kvalitetsindikatorer og dataspecifikationer i de kliniske kvalitetsdatabaser er konkrete, letforståelige og meningsfulde i det kliniske arbejde
	

	Handling 4 DMPG-styregrupperne udarbejder ’Frequently Asked Questions’ (FAQ) vedrørende DMPG-retningslinjer og kvalitetsindikatorer
	

	Handling 5 DMPG-retningslinjer indeholder beskrivelse af eventuelle behov for efteruddannelse/kurser i forbindelse med implementering af nye anbefalinger
	Det er relevant, at retningslinjer peger på mulige kompetence- og efteruddannelsesbehov. Behovene bør beskrives i dialog med de relevante faglige selskaber. Prioritering, indhold og tilrettelæggelse af efteruddannelse bør ske i de eksisterende strukturer i de respektive sektorer.

	Handling 6 DMPG-styregrupperne formidler eventuelle behov for efteruddannelseskurser til relevante faglige selskaber
	

	
	Bemærkninger

	Mål 14 	Øget kendskab til kvalitetsudvikling
	

	Handling 1 DMPG vil gøre det lettere for yngre kolleger at blive introduceret til kvalitetsarbejdet f.eks. ved at etablere en struktur for rekruttering af nye/yngre kræfter til at indgå i forfattergrupper 
	

	Handling 2 DMPG vil bidrage til, at viden om DMPG’s kvalitetsarbejde indgår på psykiatrifaglige uddannelser 





	

	Fokusområde 6
Udvikling af DMPG
	Bemærkninger

	DMPG arbejder for løbende udvikling af organisationen, så den afspejler sundhedsvæsnets udvikling og understøtter behov i klinisk praksis. DMPG ønsker kontinuerlig opbakning fra faglige og politiske miljøer, og vil synliggøre DMPG’s faglige ekspertise som et centralt element i indsatsen for forbedring af behandling af psykisk lidelse i Danmark. Udviklingen af DMPG skal foregå transparent og med klare principper, hvor fagmiljøer og sektorer inviteres til at bidrage med perspektiver på fremtidige behov og udviklingsmuligheder. 

	

	
	Bemærkninger

	Mål 15 	Transparens i DMPG’s udvikling og arbejde 
	

	Handling 1 DMPG udarbejder kriterier og procesbeskrivelser for bl.a.: 
· Etablering af nye DMPG-styregrupper
· Nedsættelse af forfattergrupper
· Høringsprocesser
· Feedbackstruktur
· Sundhedsøkonomisk effektvurdering af faglige anbefalinger
· Anvendelse af SundK’s øvrige værktøjer – f.eks. analyser, vurderinger og visitationsretningslinjer
	

	Handling 2 Der etableres 2-3 DMPG-styregrupper inden for nye diagnose- eller behandlingsområder i strategiperioden
	

	Handling 3 Forretningsudvalget redegør i DMPG’s årsberetning for aktiviteter, fremdriftsrapportering på strategien og prioriteringer vedrørende igangsættelse af tværgående retningslinjer, styregrupper mm.
	

	
	Bemærkninger

	Mål 16	DMPG sætter den faglige retning på psykiatriområdet i Danmark
	DMPG’s rolle i at sætte faglig retning bør beskrives i sammenhæng med de øvrige faglige aktørers mandat. På områder, der vedrører almen praksis, skal retningen udvikles i samarbejde med DSAM og koordineres med almenmedicinske vejledninger og prioriteringer.

	Handling 1 DMPG tager initiativ til løbende dialog med Sundhedsstyrelsen og Medicinrådet med henblik på koordinering inden for psykiatriområdet 
	

	Handling 2 DMPG sætter kvalitetsudvikling i psykiatrien på dagsordenen i videnskabelige selskaber og faglige organisationer
	

	Handling 3 DMPG tilbyder viden og faglige perspektiver indenfor udvikling af psykiatriområdet, herunder udarbejdelse af Psykiatriplan 2.0
	



	Generelle bemærkninger
Her skrives overordnede bemærkninger til strategien som helhed – f.eks. vedrørende sammenhæng, grundlæggende mangler, elementer som fylder for meget, . layout, rækkefølge eller sproglige elementer mv. 


	DSAM støtter strategiens ambition om at styrke kvaliteten i behandlingen af mennesker med psykiske lidelser. Vi vil særligt rose det gennemgående fokus på balance mellem ambitioner og ressourcer samt på realisme og klinisk kapacitet.

Strategiens tværsektorielle ambition bør afspejles tydeligere i organisation, konkrete handlinger og implementering. Almen praksis bør nævnes eksplicit og inddrages fra begyndelsen i arbejdet med anbefalinger, som vedrører almen praksis. Samarbejdet skal bygge på ligestilling mellem specialer og respekt for deres forskellige opgaver og mandat.

DSAM anbefaler desuden, at strategien tydeliggør, at data skal beskrive behandlingskvalitet og understøtte patientnytte, og at dataindsamling ikke må tage unødig tid fra patientarbejdet. Tilgangen til PRO bør nuanceres.

